## Kolektivni ugovor o radu na određeno vrijeme, sklopljen između Hrvatskog restauratorskog zavoda i Sindikata radnika Hrvatskog restauratorskog zavoda

### NN 18/2002 (27.2.2002.), Kolektivni ugovor o radu na određeno vrijeme, sklopljen između Hrvatskog restauratorskog zavoda i Sindikata radnika Hrvatskog restauratorskog zavoda

# KOLEKTIVNI UGOVORI

456

HRVATSKI RESTAURATORSKI ZAVOD, Zagreb, Nike Grškovića 23 (da­lje
u tekstu: Poslodavac), koje­g zastupa ravnate­lj Ferdinand Meder, prof.

i

SINDIKAT
RADNIKA HRVATSKOG RESTAURATORSKOG ZAVODA iz Zagreba, Grškovićeva 23 (da­lje u
tekstu: Sindikat), koje­g zastupa sindikalni povjerenik Teodora Kučinac, dipl.
inž. arh.,

sklopili su
u Zagrebu, dana 22. siječ­nja 2002. godine, u skladu s odredbama čl. 10. i čl.
187. Zakona o radu (»Narodne novine«, br. 38/95, 54/95.–ispr., 65/95,–ispr.,
17/01 i 82/01), ovaj

## KOLEKTIVNI UGOVOR

### O RADU NA ODREĐENO VRIJEME

Članak 1.

Stranke ovog Kolektivnog
ugovora ovim ugovorom uređuju proširenu mogućnost sklapa­nja ugovora o radu na
određeno vrijeme.

Na sklapa­nje ovog
Kolektivnog ugovora, stranke su se odlučile imajući u vidu s­ljedeće:

• da se za jedan dio radnika
Poslodavca sredstva za plaće osiguravaju iz sredstava za plaće Državne riznice,
preko Ministarstva kulture, a

• da se za drugi dio radnika
Poslodavca sredstva za plaće moraju osigurati iz programa zaštitnih radova na
spomenicima kulture ili se sredstva za plaće moraju osigurati iz sredstava
ostvarenih na tržištu restaurira­nja umjetnina, te da se ti radnici zapoš­ljavaju
na određeno vrijeme radi realizacije pojedinih programa rada.

Članak 2.

Stranke ovog Kolektivnog
ugovora su suglasne da se proširene mogućnosti sklapa­nja ugovora o radu na
određeno vrijeme odnose samo na radnike čije se plaće ne osiguravaju iz
sredstava za plaće Državne riznice.

Članak 3.

Osim radnika navedenih u čl.
2. ovog Kolektivnog ugovora, odredbe ovog Kolektivnog ugovora odnosit će se i
na radnike koji obav­ljaju administrativne, računovodstvene, kadrovske i druge
slične poslove, koji su nužni radi urednog i zakonitog obav­lja­nja poslova
radnika iz čl. 2. ovog Kolektivnog ugovora, a čije se plaće ne osiguravaju iz
sredstava za plaće Državne riznice.

Članak 4.

Za radnike Poslodavca čije se
plaće osiguravaju iz sredstava za plaće Državne riznice, primje­njivat će se u
pogledu rada na određeno vrijeme odredbe Zakona o radu i Pravilnika o radu
Poslodavca.

Članak 5.

Poslodavac se obvezuje da će
u svojim evidencijama posebno voditi radnike čije se plaće ne osiguravaju iz
sredstava za plaće Državne riznice.

Članak 6.

Ugovori o radu radnika
Poslodavca čije se plaće ne osiguravaju iz sredstava za plaće Državne riznice
sklapaju se na određeno vrijeme.

Članak 7.

Ugovori o radu radnika iz čl.
6. ovog Kolektivnog ugovora mogu se sklapati na određeno vrijeme u svim
slučajevima iz čl. 10. st. 1. Zakona o radu, a osobito dok traje privremena
potreba Poslodavca za restaurira­njem umjetnina na određenom projektu.

Članak 8.

Poslodavac je ovim
kolektivnim ugovorom, a u skladu s čl. 10. st. 4. Zakona o radu, ovlašten s
istim radnikom sklopiti jedan ili više uzastopnih ugovora o radu na određeno
vrijeme na teme­lju kojih se radni odnos na istim poslovima zasniva na
neprekinuto razdob­lje duže od tri godine, tako da se ti ugovori mogu sklopiti
bez vremenskog ograniče­nja.

Članak 9.

Ovaj Kolektivni ugovor primje­njuje
se na radnike Poslodav­ca navedene u čl. 6. ovog Kolektivnog ugovora.

Na sva ostala pita­nja iz
radnih odnosa, na radnike iz čl. 6. ovog Ugovora primje­njuju se odredbe
posebnog Pravilnika o radu Poslodavca: Pravilnik o radu za skupinu radnika za
koje se sredstva za plaće ne osiguravaju iz sredstava za plaće Državnog
proračuna.

Članak 10.

Stranke ovog Kolektivnog
ugovora i osobe na koje se on primje­njuje dužne su u dobroj vo­lji ispu­njavati
­nje­gove odredbe.

Članak 11.

Kolektivni ugovor sklapa se
na neodređeno vrijeme.

Članak 12.

Kolektivni ugovor može
otkazati svaka ugovorna stranka. Ugovor se može otkazati ako se promijene
okolnosti tako da se svim radnicima Poslodavca, bez obzira koje poslove obav­ljaju,
plaće osiguravaju iz sredstava za plaće Državne riznice.

Članak 13.

Otkazni rok za otkaz
Kolektivnog ugovora iznosi tri mjeseca i teče od dana kad je drugoj strani
prispjela odluka o otkazu.

Odluka o otkazu Kolektivnog
ugovora dostav­lja se drugoj strani u pisanom obliku poštom preporučeno ili
neposrednom predajom uz potvrdu primitka.

Članak 14.

Izmjene i dopune ovog
Kolektivnog ugovora važit će samo ako su sklop­ljene u pisanom obliku.

Prijedlog izmjena i dopuna
Kolektivnog ugovora mora biti dostav­ljen drugoj strani u pisanom obliku.

Članak 15.

Kolektivni ugovor stupa na
snagu i primje­njuje se od dana potpisa.

Članak 16.

Ovaj Kolektivni ugovor će
radi ­nje­gove re­gistracije dostaviti nadležnom tijelu Poslodavac, u roku od
tri dana od dana sklapa­nja.

Članak 17.

Kolektivni ugovor će se objaviti na način predviđen zakonom.
Postupak objave Kolektivnog ugovora i troškove ­nje­gove objave obavit će i
snositi Poslodavac.

Kolektivni ugovor, NN 18/2002-456